**Radiotezliklərin və radioelektron vasitələrin (REV) qeydiyyatı,**

**qanunvericiliyə uyğun istifadə olunması və ödənişlərin tənzimlənməsi haqqında**

**MÜQAVİLƏ № XXX /2022**

**Bakı şəhəri “ ” “ ” 2022-ci il**

Bu Müqavilə Bakı şəhəri, Droqal döngəsi-702 ünvanında yerləşən, Nizamnamə əsasında fəaliyyət göstərən Azərbaycan Respublikası Rəqəmsal İnkişaf və Nəqliyyat Nazirliyinin **Dövlət Radiotezliklər İdarəsi** *(bundan sonra-* “*İcraçı”)* adından rəis müavini, rəis vəzifəsini icra edən İlham Cankişi oğlu Əhədov şəxsində bir tərəfdənvə \_\_\_\_\_\_\_\_\_\_ küç., \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ünvanında yerləşən **“ \_\_\_\_\_\_\_\_ ” MMC** *(bundan sonra- “Sifarişçi”)* adındandirektor \_\_\_\_\_\_\_\_\_\_\_\_\_\_\_\_\_\_\_\_\_\_\_\_ şəxsində digər tərəfdən imzalanmışdır.

“İcraçı” və “Sifarişçi” sonradan ayrılıqda “Tərəf”, birlikdə isə “Tərəflər” adlandırılacaqdır.

**1. Müqavilənin predmeti**

Bu müqavilə “Sifarişçi”yə radiotezliyin təyin edilməsini, radiotezlikdən təyinatı üzrə istifadə olunmasını,radiotezlik nominallarının və REV-lərin qeydiyyatı üçün mövcud tariflərə uyğun ödəniş şərtlərini, tərəflərin öhdəliklərini və digər məsələləri tənzimləyir.

**2. Müqavilənin dili**

Müqavilə Azərbaycan Respublikasının dövlət dilində tərtib olunur. Zərurət olduqda, müqavilə beynəlxalq ticarətdə geniş istifadə olunan dillərin birinə tərcümə oluna bilər.

**3. Tərəflərin öhdəlikləri**

**3.1. “Sifarişçi”nin öhdəlikləri:**

* + 1. Radiorabitə şəbəkəsinin yaradılması üçün tələb olunan sənədləri və istifadə olunacaq radiorabitə vasitələrinin təsdiqlənmiş anketlərini “İcraçı”ya təqdim edir;
    2. Radiorabitə şəbəkəsində olan bütün dəyişikliklər haqqında “İcraçı”ya 10 (on) iş günü ərzində məlumat verir;
    3. Radiotezliyin və REV-in istismarı üçün cavabdeh şəxsi təyin edir;
    4. REV-in istismarına verilən icazə şərtlərinə riayət edir;
    5. Qüvvədə olan mövcud tariflərə uyğun ödənişləri bu Müqavilədə nəzərdə tutulmuş qaydada təmin edir;
    6. Ayrılmış radiotezliklərdən istifadə etməklə onların istifadəsinə icazə verilmiş ərazidə radiorabitə şəbəkəsini qurur, mövcud qanunvericiliyə, eyni zamanda, Azərbaycan Respublikasının üzv olduğu Beynəlxalq Telekommunikasiya İttifaqının (BTİ), həmçinin sahə üzrə digər beynəlxalq təşkilatların tövsiyələrinə və qərarlarına, müvafiq standartlara uyğun xidmət göstərilməsinə, “İcraçı” tərəfindən müəyyən edilmiş “Efirdə radiomübadilənin aparılmasına dair təlimata” uyğun işin qurulmasına zəmanət verir;
    7. Radiotezliklərdən, REV-dən və çağırış siqnal(lar)ından düzgün istifadə olunmasını təmin edir;
    8. Ayrılmış radiotezliklərin 3-cü şəxslərə istifadəyə verilməməsini təmin edir;
    9. Mülki dövriyyəsi məhdudlaşdırılmış əşyalara qanunvericiliyə uyğun xüsusi icazələrin alınmasını təmin edir;
    10. Ayrılmış radiotezliklərdən və şəbəkədə istifadə olunan REV-lərdən təyinatı üzrə istifadəyə nəzarət üçün “İcraçı”nın (о cümlədən Rəqəmsal İnkişaf və Nəqliyyat Nazirliyinin) nümayəndələrinə istənilən vaxt qanunvericiliyə uyğun yerində texniki baxış keçirilməsi üçün tam şərait yaradır və tələb edilən müvafiq sənədləri təqdim edir;
    11. Qeydiyyatdan keçməyən REV-lərin istismar olunduğu aşkar edilərsə, bu halda “Sifarişçi” həmin REV-lərin istismara verilməsinə dair aktda göstərilən tarixdən qeydiyyata salınmaqla mövcud tariflərə uyğun hesablanmış məbləğin ödənilməsini təmin edir və belə hallara görə qanunvericilikdə nəzərdə tutulmuş qaydada inzibati məsuliyyət daşıyır;
    12. “Sifarişçi” tərəfindən REV-in istismarına verilən icazə şərtlərinin pozulması faktları aşkar edildikdə, həmin avadanlıqların “İcraçı” tərəfindən möhürlənməsinə şərait yaradır.
    13. “İcraçı” tərəfindən təqdim edilmiş hesab bu müqavilənin 4-cü bəndində göstərilən müddət ərzində ödənilmədikdə, bu hal ödəmə şərtinin pozulması kimi qəbul edilir və verilən icazələrə məhdudiyyət qoyulur və ya onlar ləğv edilir. Eyni zamanda, “İcraçı” tərəfindən radiotezliklərin geri alınması üçün aidiyyəti üzrə tədbirlər görülür.
    14. Möhürlənmiş REV-in “İcraçı”nın icazəsi olmadan möhürünün açılmasına, həmin avadanlığın satılmasına, təqdimetmə formasından asılı olmayaraq üçüncü şəxsə verilməsinə və yaxud balansdan çıxarılmasına yol vermir;
    15. “Sifarışçi”nin müraciəti əsasında hər hansı REV-in istismarı dayandırıldıqda, həmin REV-in “Sifarişçi”nin nümayəndəsinin iştirakı ilə möhürlənməsini və möhürlərin “İcraçı”nın icazəsi olmadan açılmamasını təmin edir;
    16. Radiorabitə şəbəkəsində istismar edilən REV-lər üçün qanunvericiliyə uyğun icazələri alır və həmin icazələr əsasında onların istismarını təmin edir;
    17. “İcraçı” tərəfindən göndərilən xəbərdarlıqlara uyğun operativ tədbirlər görür və nəticəsi barədə “İcraçı”ya məlumat verir;
    18. Radiomübadilə prosesində məxfiliyin qorunmasını təmin edir;
    19. “Uyğunluq sertifikatı” və “ xüsusi icazə”si olmayan və ya nasaz olan REV-lərdən istifadəyə yol vermir;
    20. Radiorabitə şəbəkəsinin işini fəaliyyətdə olan digər şəbəkələrə radiomaneələr yaratmamaqla təşkil edir və maneə təsiri olduqda həmin maneələrin aradan qaldırılmasını qısa müddətdə təmin edir.

**3.2. “İcraçı”nın öhdəlikləri:**

3.2.1. Radiorabitə şəbəkəsi üçün Radiotezliklər üzrə Dövlət Komissiyasının (Rəqəmsal İnkişaf və Nəqliyyat Nazirliyinin, Audiovizual Şuranın) qərarına əsasən radiotezlikləri təyin edir;

3.2.2. Ödənişlər aparıldıqdan sonra, ödənişin aparıldığı tarixdən REV-in istismarı üçün icazə vərəqi verir;

3.2.3. Ayrılmış radiotezliklərin və radiorabitə vasitələrinin qeydiyyatını aparır;

3.2.4. Radiorabitə şəbəkəsinə təsir edən radiomaneə mənbələrini ”Sifarişçi”nin rəsmi müraciətinə əsasən araşdırır, onun aradan qaldırılması üzrə qanunvericiliyə uyğun tədbirləri həyata keçirir;

3.2.5. Radiotezliklərdən və çağırış siqnallarından təyinatı üzrə düzgün istifadə olunmasına nəzarət edir;

3.2.6. “Sifarışçi”nin müraciəti əsasında hər hansı REV-in istismarı dayandırıldıqda, həmin REV-in “Sifarişçi”nin nümayəndəsinin iştirakı ilə möhürlənməsini təmin edir;

3.2.7. REV-in istismarının dayandırılması və möhürlənməsi “Sifarişçi” tərəfindən öhdəliklərin pozulması halında da aparılır.

**4. Müqavilənin dəyəri və ödəmə şərtləri**

4.1.“İcraçı”nın göstərdiyi xidmətlərin (Müqavilənin dəyəri)dəyəri“Sifarişçi”nin bu müqavilə ilə “İcraçı”ya təqdim etdiyi anket sənədlərinə və qüvvədə olan mövcud tariflərə uyğun hesablanır.

4.2.“Sifarişçi” “İcraçı” tərəfindən ona bu Müqavilə ilə nəzərdə tutulmuş xidmətlər üzrə təqdim olunmuş hesab-faktura, eləcə də hesab fakturanı əvəz edən hər hansı bir ödəniş tələbnaməsi (akt, elektron qaimə faktura və s.) əsasında ödəməni 10 (on) iş günü müddətində təmin edir.

4.3**.** “Sifarişçi” tərəfindən bu Müqavilənin 4.2-ci maddəsində nəzərdə tutulan müddətdə ödəniş təmin olunmadığı halda, “İcraçı” aşağıdakı halları nəzərə almaqla birtərəfli qaydada dəbbə pulu (cərimə və ya penya) tətbiq edə bilər.

4.3.1. “Sifarişçi” tərəfindən ödənişin aparılması gecikdirildiyi halda, hər gecikdirilmiş gün üçün ödənilməyən məbləğin 0,1 %-i həcmində penya hesablanır və “Sifarişçi” tərəfindən “İcraçı”ya ödənilir. Hesablanan penyanın ümumi məbləği illik ödənilməli məbləğin 10%-dən artıq olmamalıdır.

**5. Vergilər və rüsumlar**

5.1. Tərəflər Azərbaycan Respublikasının mövcud qanunvericiliyində nəzərdə tutulmuş tələblərə uyğun olaraq bütün vergilərin, rüsumların, lisenziya haqlarının və digər ödənişlərin aparılmasına məsuliyyət daşıyırlar.

**6. Fors major**

6.1. Tərəflərdən hər hansı biri Fors major halında bu Müqavilədə nəzərdə tutulmuş öhdəliklərini qismən və ya tam şəkildə icra edə bilmədiyinə görə məsuliyyətdən azad olunur.

6.2. Bu Müqavilənin predmeti olaraq “Fors major” halı kimi aşağıdakı fövqəladə xarakterli hadisələr başa düşülür: təbii fəlakətlər (zəlzələ, daşqın, və s.) yanğın, hərbi əməliyyatlar, bu Müqavilənin icrasını qeyri-mümkün edən dövlət hakimiyyəti və ya idarəetmə orqanlarının qəbul etdiyi hüquqi aktlar.

6.3. BU Müqavilənin 6.2-ci bəndində qeyd edilən hadisələr meydana gəldikdə və başa çatdıqda, onların təsiri altında qalan tərəf dərhal həmin hadisələr haqqında Müqavilənin digər tərəfini yazılı bildirişlə xəbərdar etməli və ona bu hadisələri lazımi qaydada təsdiq edən yazılı sübutlar təqdim etməlidir.

**7. Müqavilənin müddəti**

7.1. Bu Müqavilə tərəflərin imzaladığı andan qüvvəyə minir və 1 (bir) il müddətinə qüvvədə olur.

7.2. Tərəflərdən hər hansı biri Müqavilənin müddətinin bitməsinə 30 (otuz) gün qalmış onun ləğv olunması haqqında yazılı bildiriş vermədiyi təqdirdə, bu Müqavilənin qüvvədə olma müddəti növbəti il(lər) üçün uzadılmış hesab olunur.

**8. Mübahisələrin həlli**

8.1. Tərəflər arasında meydana gələn fikir ayrılığı və ya mübahisələr, bir qayda olaraq, danışıqlar vasitəsi ilə həll edilir.

8.2. Tərəflər arasında meydana gələn fikir ayrılığı və ya mübahisələrin danışıqlar vasitəsi ilə həll edilməsi mümkün olmadıqda, Azərbaycan Respublikasının mövcud qanunvericiliyinə uyğun olaraq məhkəmə yolu ilə həll edilir.

8.3. Bu Müqavilə ilə tənzimlənməyən digər məsələlərin həllində Azərbaycan Respublikasının qanunvericiliyi rəhbər tutulur.

**9. Tərəflərin məsuliyyəti**

9.1. Tərəflər bu müqavilə üzrə yaranan öhdəliklərinin icra edilməsinə görə Azərbaycan Respublikasının Qanunvericiliyinə uyğun olaraq məsuliyyət daşıyırlar. Müqavilə üzrə öhdəliklər “Sifarişçi” tərəfindən pozulduqda müqavilə “İcraçı” tərəfindən vaxtından əvvəl ləğv edilə bilər.

**10. Yekun müddəalar**

10.1. Tərəflərin razılığı ilə bu Müqaviləyə əlavə və dəyişikliklər edilə bilər. Əla­və və dəyişikliklər “Razılaşma protokolu” vasitəsi ilə həyata keçirilir. Hər iki tərəfin imzası və möhürü ilə təsdiqlənir və bu müqavilənin ayrılmaz tərkib hissəsi hesab edilir.

10.2. Bu Müqavilə 2 (iki) nüsxədən ibarət tərtib edilir və hər iki nüsxə eyni hüquqi qüvvəyə malik olmaqla biri “İcraçı”da, digəri isə “Sifarişçi”də saxlanılır.

**11. Bank rekvizitləri**

|  |  |
| --- | --- |
| **“Sifarişçi”:** **“ \_\_\_\_\_\_\_\_\_\_\_\_\_\_ ” MMC**  VÖEN: XXXXXXXXXXX  Ünvanı: \_\_\_\_\_\_\_\_\_\_, \_\_\_\_\_\_\_\_\_ küç.,  H/h:  Bank:  VÖEN:    Direktor  X.X.Xxxxxxxxxxx \_\_\_\_\_\_\_\_\_\_\_\_\_\_\_\_\_\_ (M.Y.) | **“İcraçı”: Dövlət Radiotezliklər İdarəsi**  VÖEN: 9900038911  Ünvan: Droqal döngəsi, 702-ci məhəllə  H/H: AZ78AZPO91015461200420100072  Bank: “Azərpoçt” MMC PF1  Kod: 691011  VÖEN: 9900037711  Müxbir hesab:AZ76NABZ01350100000000094944  SWIFT: AZPOAZ 22  Rəis müavini, rəis vəzifəsini icra edən  İ.C.Əhədov \_\_\_\_\_\_\_\_\_\_\_\_\_\_\_\_\_\_\_(M.Y.) |